# Kommandoer i skjermleseren VoiceOver på iOS-enheter

## Innhold

[Kommandoer i skjermleseren VoiceOver på iOS-enheter 1](#_Toc403990891)

[Innhold 1](#_Toc403990892)

[Innledning 2](#_Toc403990893)

[Bruk av knappene på telefonen 2](#_Toc403990894)

[Hjem-knappen 2](#_Toc403990895)

[Av/på knappen 2](#_Toc403990896)

[Trykkekommandoer og «kostebevegelser» 2](#_Toc403990897)

[Trykkekommandoer 3](#_Toc403990898)

[Kostebevegelser 4](#_Toc403990899)

[Diverse bevegelser 5](#_Toc403990900)

[Kommandoer på et Apple-tastatur 5](#_Toc403990901)

[Navigasjonskommandoer 5](#_Toc403990902)

[Kommandoliste 5](#_Toc403990903)

[Redigeringskommandoer 6](#_Toc403990904)

[Kommandoer for flytting av markøren 7](#_Toc403990905)

[Kommandoer for punkttastaturet på en leselist 7](#_Toc403990906)

## Innledning

Dette dokumentet inneholder lister over kommandoer i skjermleseren VoiceOver. Det er en liste over ulike fingerbevegelser som kan utføres på skjermen på en iPhone, en iPad eller iPod. Det er en liste over kommandoer på et trådløst Apple-tastatur, og det er en liste over kommandoer som kan utføres på leselister som har punktskriftstastatur.

Dette er ikke ment som en lærebok i bruk av VoiceOver. Det er kun en oversikt over ulike kommandoer. Hvordan du bruker telefonen eller utfører ulike oppgaver blir derfor ikke forklart.

Vi tar utgangspunkt i at du bruker en iPhone, men kommandoene er i all hovedsak like også på iPad eller iPod. Mye er faktisk også likt hvis du bruker VoiceOver på Mac.

## Bruk av knappene på telefonen

### Hjem-knappen

Hvis telefonen er låst, kan du trykke på Hjem-knappen for å «vekke den opp» slik at den kan låses opp. Hjem-knappen brukes også for å gå ut av en app.

Hvis du er på en annen hjemskjerm enn den første, går du tilbake til den første ved å trykke Hjem-knappen.

Er du i moduset der du kan flytte apper på hjemskjermen, går du også ut av dette moduset ved å trykke Hjem-knappen. Dobbeltrykk på Hjem-knappen for å åpne programveksleren.

Du kan sette opp telefonen slik at du kan trippelklikke på Hjem-knappen for å slå VoiceOver av eller på. Gå inn på Innstillinger | Generelt | Tilgjengelighet, og velg tilgjengelighetssnarvei.

### Av/på knappen

Bruk av/på-knappen for å låse telefonen. Hold den inne for å slå telefonen av. Når du holder telefonen opp mot øret, kan du dobbeltrykke på av/på-knappen for å avslutte en telefonsamtale.

For å resette telefonen, trykk og hold av/på-knappen og Hjem-knappen i ti sekunder. Dette er mest aktuelt hvis telefonen henger seg.

Når kamera-appen er åpen, kan du trykke på den øverste volumknappen for å ta et bilde. Trykk på volumknappen eller av/på-knappen for å få telefonen til å slutte å ringe.

### Trykkekommandoer og «kostebevegelser»

Hvis du tar på et element på skjermen, blir det elementet valgt. Du kan dra fingeren langsomt rundt på skjermen for å utforske hva som finnes der.

For å flytte raskt fra et element til det neste kan du dra fingeren raskt fra venstre mot høyre. Det er her snakk om en kort liten bevegelse. Du skal ikke dra fingeren over hele skjermen. Det er viktig å begynne bevegelsen før du tar på skjermen, for med en gang du tar på et sted, blir elementet som ligger der valgt.

Vi kan kalle bevegelsen du må bruke for en «koste»- eller «feiebevegelse». Hvis du begynner oppe til venstre og koster mot høyre, vil du gå systematisk gjennom alle elementene på skjermen. Hvis du koster mot venstre, går du motsatt vei. Tar du på det elementet som ligger nederst til høyre på skjermen og koster mot venstre, kan du gå systematisk gjennom alle elementer på skjermen fra det siste til det første.

### Trykkekommandoer

Ta på et element for å markere/velge det. For å åpne eller aktivere et valgt element på skjermen, kan du trykke raskt to ganger med en finger. Når elementet er markert, (valgt) kan du dobbeltrykke raskt hvor som helst på skjermen. Det er altså ikke nødvendig å treffe akkurat der appen eller knappen er.

Holder du fingeren på et element, kan du også åpne eller aktivere det ved å trykke raskt en gang med en annen finger. I noen tilfeller er det nødvendig å trykke raskt tre ganger med en finger. Dette gjelder tilfeller der seende som ikke bruker VoiceOver, må dobbeltrykke for å utføre en handling.

Hvis du leser et en tekst med VoiceOver, kan du trykke en gang med to fingre for å stoppe lesingen midlertidig. Trykk en gang til med to fingre for å starte lesingen igjen.

Dobbeltrykker du med to fingre på skjermen, kan du starte og stoppe mange ting på telefonen. Du kan f.eks. ta telefonen, legge på, starte og stoppe musikk m.m.

Hvis du trippeltrykker med to fingre, åpner du objektvelgeren. Objektvelgeren legger alle elementer på skjermen i en alfabetisk liste. På toppen er det et søkefelt som du kan bruke for å finne et bestemt element. Dette kan f.eks. være nyttig hvis du leter etter en bestemt overskrift på en nettside.

Trykker du én gang med tre fingre, får du vite hvor på skjermen/siden du er. Er du i en nettavis, kan du kanskje høre noe slikt som «Side 2 av 26, nederst på skjermen». Har du funnet et element på startskjermen og lurer på hvor det ligger, kan du kanskje få høre noe slikt som: «Rad tre, kolonne to, midt på skjermen, side 1 av fire. Dobbelttrykk for å åpne». På denne måten er det mulig å lære seg hvor ulike apper eller andre elementer er plassert på skjermen slik at du kan ta direkte på dem i stedet for å koste fram eller tilbake for å finne dem.

Dobbeltrykk med tre fingre for å slå talen i VoiceOver av eller på. Dette er nyttig hvis du bruker punktskrift og ikke ønsker å høre talen i VoiceOver. Det kan også være nyttig hvis du ønsker å bruke et dobbeltrykk med to fingre for å starte og stoppe taleopptakeren uten at stemmen fra VoiceOver kommer med på opptaket.

Trippeltrykk med tre fingre for å slå skjermteppet på telefonen av eller på. Når skjermteppet er på, vises ingenting på skjermen. Dette kan være praktisk for at ingen skal kunne følge med på hva du gjør på telefonen.

Trykk en gang med fire fingre nær toppen av skjermen for å flytte til første element eller toppen av en webside. Trykk en gang med fire fingre nederst på skjermen for å flytte til bunnen av skjermen eller nederst på en webside.

Dobbeltrykk med fire fingre for å starte/stoppe VoiceOver-hjelp. Du kan da teste ut ulike bevegelser eller kommandoer for å finne ut hva de brukes til.

### Kostebevegelser

Kost raskt mot høyre med en finger for å gå til neste element.

Kost raskt mot venstre med en finger for å flytte til forrige element.

Kost raskt ned med en finger for å gå til neste objekt (tegn, ord, linje, overskrift osv.) som er valgt med rotoren.

Kost raskt opp med en finger for å gå til forrige objekt valgt med rotoren. I noen apper som for eksempel Meldinger eller Mail, kan du koste raskt opp eller ned for å åpne en meny der du blant annet kan slette eller videresende en melding. Du koster også rett opp eller ned med en finger for å velge dato eller klokkeslett i Kalender eller Klokke dvs. for å flytte en glidebryter.

Kost raskt opp med to fingre for å lese skjermen/dokumentet fra topp til bunn.

Kost raskt ned med to fingre for å lese fra nåværende posisjon til bunnen av skjermen/dokumentet.

Kost raskt mot venstre med tre fingre for å bla til neste side, for eksempel på hjemskjermen. Du kan forestille seg dette som om du tar tak i en side og blar den mot venstre for å bla om til neste side.

Kost mot høyre med tre fingre for å bla til forrige side på f.eks. hjemskjermen.

Kost opp med tre fingre for å bla til neste side i et dokument/webside. Du kan forestille deg dette som om du har et langt ark som du drar oppover for å lese det som er nederst på arket.

Kost nedover med tre fingre for å gå til forrige side i et dokument/webside.

Ta på statuslinja, og kost så ned med tre fingre for å åpne varslingssenteret.

Ta på statuslinja, og kost opp med tre fingre for å åpne kontrollsenteret.

I felt der du kan velge, for eksempel dato eller klokkeslett kan du koste opp eller ned med tre fingre for å gjøre større endringer. Skal du stille inn en alarm, kan du flytte 8 timer eller 8 minutter hvis du koster med tre fingre. Koster du opp eller ned med en finger endrer du bare en time eller ett minutt.

### Diverse bevegelser

Rotor er en bevegelse med to fingre. Du vrir fingrene omtrent som når du skrur på en bryter. Du kan vri både mot venstre og høyre. Med rotoren velger du hva som skjer når du koster opp eller ned med en finger.

Høyre og så til venstre med to fingre fungerer som om du dobbeltrykker på tilbakeknappen f.eks. i Safari, Mail eller andre apper.

Du kan dobbeltrykke og holde fingeren på skjermen for å utføre en del handlinger. Du kan bruke denne kommandoen for å flytte apper på skjermen. Dobbeltrykk og hold. Dra så fingeren i den retningen du ønsker å flytte appen. Du kan også slette en app. Dobbeltrykk og hold. Legg så en finger til ned på skjermen. Du får nå spørsmål om du ønsker å slette appen. Dobbeltrykk for å slette.

Dobbeltrykk og hold med to fingre for å navngi en knapp eller kontroll. Dette kan brukes i apper der talen sier f.eks. «knapp» i stedet for navnet på knappen.

Dra to fingre fra hverandre eller mot hverandre for å øke eller minske et område du ønsker å merke i en tekst. Du kan merke tegn, ord eller linje. Du bestemmer med rotoren hva du skal merke.

## Kommandoer på et Apple-tastatur

### Navigasjonskommandoer

Du kan bruke et tastatur for å navigere på iPhonen. For å utføre de fleste kommandoene bruker du de såkalte VoiceOver-tastene sammen med andre taster. VoiceOver-tastene (VO-tastene) er Kontroll og Tilvalg dvs. tast nummer to og tre fra venstre på nederste rad. Hold inne disse tastene, og trykk kommandoen.

### Kommandoliste

**Kommando**  **Trykk**

VO Ctrl+Tilvalg

Les alt fra aktuell posisjon VO+A

Les alt fra toppen VO+B

Stopp talen CTRL

Flytt til statuslinjen VO+M

Åpne Varslingssenter når du er på statuslinjen TILVALG+PIL OPP

Åpne Kontrollsenter når du er på statuslinjen TILVALG+PIL NED

Åpne Varslingssenter VO+FN+PIL OPP

Åpne Kontrollsenter VO+FN+PIL NED

Trykk på Hjem-knappen VO+H

Velg neste/forrige element VO+HØYRE/VENSTRE PIL

Dobbeltklikk et element VO+MELLOMROM

Åpne objektvelgeren VO+I

Søk etter tekst VO+F

Finn neste tekstforekomst VO+G

Finn forrige tekstforekomst VO+SHIFT+G

Navngi et element, knapp osv. VO+BINDESTREK

Gå til neste objekt i rotoren VO+PIL OPP/NED

Velg element i talerotoren VO+CMD+PIL HØYRE/VENSTRE

Endre innstilling for objekt i talerotoren VO+CMD+PIL OPP/NED

Slå tale av/på VO+S

Slå skjermteppet av/på VO+SHIFT+S

Slå på VoiceOver-hjelp VO+K

Gå til forrige skjerm eller slå av hjelp ESCAPE

Start/stopp gjeldende handling, f.eks. ta tlf. VO+PLUSS

Quick Nav gjør at du kan utføre en del kommandoer uten å holde nede VO-tastene. Quick Nav er slått av som standard.

**Kommando**  **Trykk**

Slå Quick Nav på/av VENSTRE PIL+HØYRE PIL

Velg neste eller forrige element HØYRE/VENSTRE PIL

Endre rotorinnstilling PIL VENSTRE+PIL OPP/PIL

 HØYRE+PIL OPP

Velge neste eller forrige rotorobjekt PIL NED/OPP

Velg første eller siste element CTRL+PIL OPP/NED

Dobbeltrykk på et element PIL OPP+PIL NED

Rull opp/ned, venstre/høyre TILVALG+PIL OPP/NED,

 VENSTRE/HØYRE

Følgende kommandoer fungerer på websider når Quick Nav er slått på. For å gå til forrige element av samme type trykker du SHIFT sammen med kommandoen – f.eks. H går til neste overskrift. Shift+H går til forrige overskrift.

**Kommando**  **Trykk**

Neste overskrift H

Neste overskrift på nivå 1 til 6 1 til 6

Neste lenke L

Neste tekstelement S

Neste landemerke W

Neste tekstfelt R

Neste liste X

Neste tabell T

Neste samme type element M

Neste bilde I

Neste knapp B

Neste skjemafelt C

### Redigeringskommandoer

**Kommando**  **Trykk**

Vis eller skjul skjermtastaturet LØS UT-tasten (øverst til høyre)

Flytt til neste tekstfelt (f.eks. i Mail) TAB

Flytt til forrige tekstfelt (f.eks. i Mail) SHIFT+TAB

Angre CMD+Z

Utfør likevel SHIFT+CMD+Z

Klipp ut CMD+X

Kopier CMD+C

Lim inn CMD+V

Merk alt CMD+A

Slett et tegn bakover SLETT BAKOVER

Slett et ord bakover TILVALG+SLETT BAKOVER

Slett til slutten av linjen CTRL+K

Bytt til neste tastatur CMD+MELLOMROM

Bytt til forrige tastatur SHIFT+CMD+MELLOMROM

### Kommandoer for flytting av markøren

Du kan bruke SHIFT sammen med disse kommandoene for å merke tekst.

**Kommando**  **Trykk**

Flytt et tegn venstre/høyre VENSTRE/HØYRE PIL

Flytt et ord venstre/høyre TILVALG+VENSTRE/HØYRE PIL

Flytt til begynnelsen/slutten av linjen CMD+VENSTRE/HØYRE PIL

Flytt opp/ned en linje PIL OPP/NED

Flytt opp/ned et avsnitt TILVALG+PIL OPP/NED

Flytt til begynnelsen/slutten av dokumentet CMD+PIL OPP/NED

### Kommandoer for punkttastaturet på en leselist

iOS har støtte for svært mange leselister. Tastene på leselistene kan brukes for å gi kommandoer til iOS. Siden leselistene har ulike taster, blir også kommandoene ulike fra leselist til leselist, men for de leselistene som har et punkttastatur, finnes det et felles sett av kommandoer som kan utføres på punkttastaturet. Når du skal gi en kommando med punkttastaturet, må du trykke ned MELLOMROM-tasten sammen med tegnet. For å flytte til forrige element på skjermen må du f.eks. trykke MELLOMROM+A. Slike kommandoer kalles «akkordkommandoer». Alle kommandoene i listen nedenfor er akkordkommandoer. Du skal altså trykke MELLOMROM sammen med tegnet.

**Kommando** **Trykk**

Flytt til forrige element a (punkt 1)

Flytt til neste element @ (punkt 4)

Flytt leselisten mot venstre , (punkt 2)

Flytt leselisten mot høyre ' (punkt 5)

Flytt til første element l (punkt 1, 2, 3)

Flytt til siste element \_ (punkt 4, 5, 6)

Bla en side mot høyre o (punkt 1, 3, 5)

Bla en side mot venstre ø (punkt 2, 4, 6)

Bla en side opp # (punkt 3, 4, 5, 6)

Bla en side ned ô (punkt 1, 4, 5, 6)

Les sidenummer eller rad som vises í (punkt 3,4)

Velg forrige rotorinnstilling ; (punkt 2, 3)

Velg neste rotorinnstilling | (punkt 5, 6)

Flytt til forrige element valgt med rotor . (punkt 3)

Flytt til neste element valgt med rotor ´ (punkt 6)

Aktiver (dobbelklikk) element - (punkt 3, 6)

Flytt til statuslinjen s (punkt 2, 3, 4)

Åpne kontrollsenter : (punkt 2, 5)

Åpne varslingssenter % (punkt 4, 6))

Trykk på Hjem-knappen h (punkt 1, 2, 5)

Åpne programveksler h (punkt 1, 2, 5) raskt to ganger.

Slå på VoiceOver-hjelp k (punkt 1, 3) avslutt med akkord b

Les alt fra markør R (punkt 1, 2, 3, 5)

Les alt fra toppen w (punkt 2, 4, 5, 6)

Pause eller fortsett lesing med talen p (punkt 1, 2, 3, 4)

Slå talen av/på m (1, 3, 4)

Volum opp æ (punkt 3, 4, 5)

Volum ned ê (punkt 1, 2, 6)

Slå skjermteppet av/på é (punkt 1, 2, 3, 4, 5, 6)

Trykk på Tilbake-knappen b (1, 2)

Trykk Slett d (punkt 1, 4, 5) eller punkt 7

Trykk Enter e (punkt 1, 5) eller punkt 8

Trykk TAB t (punkt 2, 3, 4, 5)

Trykk Shift+Tab ü (punkt 1, 2, 5, 6)

Kortskrift, fullskrift, 8-punkt lesetabell g (punkt 1, 2, 4, 5)

Kortskrift, fullskrift, 8-punkt skrivetabell ( (punkt 2, 3, 6)

Merk tekst " (punkt 2, 5, 6)

Minsk merket område ! (punkt 2, 3, 5)

Merk alt = (punkt 2, 3, 5,6)

Klipp ut x (punkt 1, 3, 4,6)

Kopier c (punkt 1, 4)

Lim inn v (punkt 1, 2, 3, 6)

Angre z (punkt 1, 3,5, 6)

Utfør likevel è (punkt 2, 3, 4, 6)

Angi tilpasset etikett ý (punkt 1, 2, 3, 4, 6)

Mat ut (vis/skjul skjermtastatur) î (punkt 1, 4, 6)

Flytt til forrige beholder A (punkt 1, 7)

Flytt til neste beholder (punkt 4, 7)